Variksen villat: Polvisukat Peppi Pitkätossulle
Kudoin polvisukat.
Ohje löytyi Novitan sivuilta. Halusin tehdä ohjeen mukaan, koska minulla ei ollut hajuakaan noista pohkeen kavennuksista. Joustinpalmikkoa en ole koskaan ennen tehnyt (en ollut siitä kuullutkaan...), mutta sen jatkuminen pohkeessa koko matkan kantapäähän asti tuo hauskan lisän tuohon muuten yksinkertaiseen malliin.
Näissä on väriä. Paljon. Liekö tuo oranssi vai mikä, mutta minulle tulee mieleen Peppi Pitkätossu. Kudoin raidan kerrallaan sen enempiä suunnittelematta. Pääasiassa raidoitus onnistui hyvin, muutama kohta tuntuu häiritsevältä valmiissa sukassa. En kuitenkaan purkanut, koska uudelleen raidoitus ei välttämättä olisi tuonut sen parempaa lopputulosta.
3½ puikoilla langankulutus 185 grammaa. Ja tietysti kauhean monta langanpäätä pääteltävänä. Lankana enimmäkseen 7Veljestä, mukana myös TeeTeen Pallasta ja jotain tuntematonta.
Nämä menivät lahjaksi serkulleni ja pääsivät ilokseni samantien käyttöön! Parempaa palautetta ei voi kutoja saada.
Lähettänyt Varis klo perjantaina, tammikuuta 16, 2015
Tunnisteet: lahjat, neuleet, villasukat
Maarit K. 17. tammikuuta 2015 klo 10.47
Kauniit sukat olet jälleen kutonut! Ihailen tuota sinun tasaista käsialaa!
Varis 21. tammikuuta 2015 klo 20.44
Kiitos Maarit K. Käsialani vain näyttää tasaiselta kun on kyse suljettuna neuleena tehdystä aina oikeasta ;) aina se ei sitä ole.
iikku 18. tammikuuta 2015 klo 12.03
Kauniit sukat! Ihanat nuo värit! Ja palmikko joustinkin näyttää hauskalta!
Varis 21. tammikuuta 2015 klo 20.45
Kiitos iikku! Värit ovat tosiaan aika pirtsakat ja palmikko joustinta aion käyttää joskus toistekin!
Taina 24. tammikuuta 2015 klo 20.30
Kivat värit, ja kaunis tuo palmikko!